Barcelona més que mai!

‘Barcelona més que mai’. Als anys 90, aquests clam va unir tota una ciutat, la nostra, en el gran repte de ser escollits i organitzar els millors Jocs Olímpics de la història: l’esdeveniment que va situar per sempre Barcelona al món.

Avui, un cop més, volem compartir amb tothom, i molt especialment amb els caps d’Estat i de Govern de la Unió Europea, que estem llestos i més preparats que mai per acollir l’Agència Europea de Medicaments, una candidatura amb la que volem seguir construint i ajudant Europa.

Sí, Barcelona està preparada i hem construït una magnífica candidatura que inclou un edifici emblemàtic preparat per acollir l’Agència.

Però necessitem el suport d'Europa. Més que mai.

Necessitem que els líders europeus demostrin el seu lideratge escollint la ciutat més preparada per acollir la seu de l'Agència Europea de Medicaments, amb la millor qualitat de vida per als seus treballadors i visitants, les millors connexions i el millor ecosistema de recerca. Barcelona pot oferir molt a l’Agència i necessitem que Europa ens ajudi a continuar construint Barcelona.

Avui, tots nosaltres, alcaldes de Barcelona de diferents sensibilitats polítiques, societat civil, persona a persona, associació a associació, i administracions públiques (Govern d'Espanya, Generalitat de Catalunya, Ajuntament de Barcelona) estem més units que mai des de la col.laboració públic privada en un projecte que ens farà més forts. A tots: a Barcelona, ​​a Catalunya, a Espanya ... i a Europa.

Mes forts que mai.

Barcelona més que mai.